open-index/open-wikipedia-markdown huggingface dataset:
Musculus deltoideus

**Musculus deltoideus**, på norsk **deltamuskelen**, er ein av musklane ytst på skulderen. Han gjev opphav til det avrunda omrisset til skuldra ved å dekkje til skulderleddet der han går frå kragebeinet, *[[clavicula]]*, skulderhøgda, *[[acromion]]*, og skulderbladet, *[[scapula]]* og ned til midt på overarmsbeinet, *[[humerus]]*. Muskelen er den viktigaste når ein skal løfte arma strak opp langs sida. Han kan i tillegg gjere mange andre rørsler sidan muskelfibrane går i ulike retningar. Muskelen er innervert av nerven *n. axillaris*.

## Utspring og feste
M. deltoideus har utspring frå laterale tredjedel av *clavicula*, *acromion* og skulderkammen, *spina scapulae*. Han er ei vidareføring av *[[musculus trapezius|m. trapezius]]* som festar på dei same plassane som *m. deltoideus* spring ut frå. Muskelbuken er ei brei og tjukk muskelplate med trekantform som går saman distalt og over i ei tjukk sene som festar lateralt på skaftet på *humerus* på *tuberositas deltoidea*.

Mellom *m. deltoideus* og *[[musculus pectoralis major|m. pectoralis major]]* nedanfor *clavicula* blir det ei trekanta grop som ein kallar *trigonum deltoideopectorale*. Ut frå gropa kjem vena *v. cephalica* som krossar framom overarma og går lateralt ned arma i bindevevsdraget mellom olbogebøyarane og *[[musculus triceps brachii|m. triceps brachii]]*.

## Rørsle
Muskelen har muskelfibrar som går i forskjellige retningar. Dette gjer at han kan utføre mange forskjellige rørsler ved å avgrense kva for fibrar som skal nyttast. Ein deler ofte *m. deltoideus* inn i tre delar, kragebeinsdelen, *pars clavicularis*, skulderhøgddelen, *pars acromialis*, og skulderkamdelen, *pars spinalis*. Når alle fibrane trekkjer seg saman, vil ein abdusere arma (løfte arma ut frå sida) når leddet er over 60°, medan når leddet er mindre en 60° vil bakre og fremre del verke som adduktorer (trekkjer arma ned langs sida). *Pars clavicularis* ligg fremst og blir òg kontrahert ved fleksjon, innoverrotasjon og adduksjon, *pars acromialis* ligg i midten og abduserer hovudsakleg, medan *pars spinalis* som ligg bak er òg viktig ved ekstensjon, utoverrotasjon og adduksjon. Det er funne ut ved å nytte elektromyografi, EMG, som viser kva musklar og del av musklar som nyttast i ulike rørsler.

## Referansar
Filmen Harry Potter og De vises stein

***Harry Potter og De vises stein*** er filmatiseringa av boka Harry Potter og De vises stein med same namnet, og er regissert av Chris Columbus. Filmen hadde premiere 16. november 2001.

## Handling

Harry Potter, ein helt vanleg elleveårig gut, er eigentleg trollmann og overlevande etter freistnaden til Fyrst Voldemort på å skaffe seg makt. Harry vert redda frå gompe-slektningane sine, Herr og Fru Dumling, og send til Galtvort høyere skole for hekseri og trolldom. Her vert han vener med Ronny og Hermine.

## Rolleliste

## Norske stemmer

## Kjelder

**Denne artikkelen byggjer på «[[:nb:Harry Potter og de vises stein (film)|Harry Potter og de vises stein (film)]]» frå ,  den 1. juni 2012.*
Without Your Love

**Without Your Love** kan visa til:

* «Without Your Love», song av Gary O'Shaughnessy og det irske bidraget i Eurovision Song Contest 2001
* «Without Your Love», song av André og det armenske bidraget i Eurovision Song Contest 2006
Antroposofi

**Antroposofi** (etter gresk ἄνθρωπος  (ánthropos) som tyder 'menneske' og σοφία (sophίa), som tyder 'visdom') er nemninga på ei lære og verdsåskoding som vart utvikla av Rudolf Steiner (1861–1925), og som har fått tilhengarar over heile verda.

Steiner og antroposofane karakteriserer antroposofien som ein vitskap, åndsvitskap, som gjer greie for det åndelege i kosmos og det åndelege i mennesket og den samanhengen som eksisterer mellom dei, og dei stadia mennesket går gjennom i sitt jordiske liv som fylgje av denne samanhengen. På bakgrunn av dette antroposofiske verds- og menneskesynet er det utvikla ein eigen pedagogikk som har gjeve grunnlag for særskilt organisert og finansierte skular og barnehagar (såkalla steinerskular (òg kalla waldorfskular) og steinerbarnehagar) som står for eit pedagogisk alternativ til det offentlege skuleverket og til andre privatskular. I denne pedagogikken tek ein omsyn til det stadiet i livet born og unge står på ifylgje det antroposofiske systemet, og det vert elles lagt stor vekt på at den einskilde eleven skal utvikle sitt individuelle potensial, sin eigen fantasi og sine skapande evner. Sentralt i undervisninga står det at elevane skal ta del i kunstnerisk, handverksmessig og landbruksmessig verksemd.

Det antropologiske menneskesynet og verdsåskodinga har òg gjeve grunnlag for særskilte naturmetodar og pedagogiske metodar for lækjedom av menneskelege sjukdomar og lyter, for landbruk og hagebruk som legg vekta på å skape ein heilskapleg og totalt sett berekraftig balanse mellom bruken av jorda på garden til dyrking og dei plantene og husdyra som vert produsert på garden (såkalla biodynamisk landbruk og hagebruk), for bankverksemd som tek spesifikke samfunnsmessige og menneskelege omsyn osb.

## Bakgrunnsstoff
* Internettsida for Goetheanum i Dornach
* Internettsida for Antroposofisk selskap i Norge
Lawrence Alma-Tadema

**Lawrence Alma-Tadema** () var ein nederlandsk-britisk kunstmålar fødd i Dronrijp i Nederland. Han vart mykje populær med sine idealiserte, detaljtru scener frå det antikke Hellas og Roma.

### Liv og gjerning
Alma-Tadema var son til ein jurist. Faren døydde allereie i 1840 og sonen voks sidan opp under ein formyndar. Seksten år gammal kom Alma-Tadema til Antwerpen, der han vart elev av Gustave Wappers på kunstakademiet i byen. Wappers fekk ordna det slik at han seinare også fekk gå i lære hos Henri Leys, ein målar som han etter kvart vart assistent for. Alma-Tadema assisterte i 1859 Ley med utsmykkinga av rådhuset i Antwerpen. Dei neste åra arbeidde Alma-Tadema som sjølvstendig kunstnar, samstundes som han tok læretimar hos Josephus Dyckmans.

I 1863 gifta Alma-Tadema seg i Antwerpen med ein fransk kvinne, Marie-Pauline Gressin Dumoulin, og budde saman med henne i Brussel til ho døydde i 1869. På ei utstilling på Paris-salongen i 1864 fekk han medalje for eitt av bileta sine. Også på verdsutstillinga i Paris i 1867 vart dei utstilte verka hans premiert.

Alma-Tadema slo seg ned i London i 1870 og vigde seg dei neste åra til historiemåleriet. Heile tida nytta han seg av motiv frå antikken. I bileta sine skildra han luksusen og dekadansen i det romerske imperiet. Figurane opptrer avslappa, nærast som kraftlause, i eit miljø med fabelaktig utstyrte marmorpalass eller mot eit blendande blått Middelhav eller ein blå himmel.

År 1876 vart Alma-Tadema assosiert medlem av Royal Academy of Arts. Allereie tre år seinare vart han tildelt fullt medlemskap i klubben. I høve dronning Victoria sin 81-årsdag i 1899 vart Alma-Tadema utnemnd til riddar.

Lawrence Alma-Tadema  døydde i Wiesbaden sommaren 1912, og vart gravlagd i St. Paul-katedralen i London.

## Kjelder

**Denne artikkelen bygger på «[[:de:Lawrence Alma-Tadema|Lawrence Alma-Tadema]]» frå ,  den 1. juni 2012.*  
 

## Bakgrunnsstoff
Rudolf Steiner

**Rudolf Joseph Lorenz Steiner** () var ein austerrkisk tenkjar, pedagogisk teoretikar, forfattar og føredragshaldar, vidgjeten for å ha utvikla ei lære, antroposofien, om menneskets individuelle åndelege kosmiske tilknyting og stegvise åndelege utvikling i sitt jordiske liv. På grunnlag av dette menneskesynet etablerte han den pedagogikken som går under nemninga steinerpedagogikk eller waldorfpedagogikk. 

## Bakgrunn
Rudolf Steiner kom til verda i den vesle byen Donji Kraljevec i regionen Međimurje i det området som no er nordaustre Kroatia, men som då var ein part av Austerrike-Ungarn; han hadde austerrikske foreldre og var tyskspråkleg.  Han døydde i Dornach i nærleiken av Basel i Sveits, der han hadde skipa eit sentrum for den antroposofiske rørsla. Dette senteret hadde han kalla Goetheanum etter Johann Wolfgang von Goethe, som var og framleis er særs viktig i antropologisk og steinerpedagogisk samanheng.

## Sjå òg
*Antroposofi
*Steinerskular

## Merknader

## Kjelder
Bòrd na Gàidhlig

**Bòrd na Gàidhlig** er eit offisielt språkråd for det skotsk-gæliske språket i Skottland. Det har base i Inverness og har som uttalt ynske at det skotsk-gæliske språket skal snakkast breitt og vidt.

## Om Bòrd na Gàidhlig

Bòrd na Gàidhlig vart gjort til ein offentleg instans etter eit språkvedtak i det skotske parlamentet. Dette vedtaket er kjend som *the Gaelic Language (Scotland) Act 2005*, og tredte i kraft i februar 2006.

Vedtaket gav tre klåre mål for verksemda til Bòrd na Gàidhlig:

# å auka talet på skotsk-gæliske språkbrukarar og læra fleire å forstå det skotsk-gæliske språket,
# å oppmuntra til større bruk og språkforståing av skotsk-gælisk,
# å gjera skotsk-gælisk språk og skotsk-gælisk kultur meir tilgjengeleg i Skottland og andre stader.

Styreleiaren og medlemmene i Bòrd na Gàidhlig vart utnemnde av dei skotske ministrane i januar 2006. Rådet har no elleve medlemmer i alt, inkludert formannen. Bòrd na Gàidhlig får aktiv pengestønad frå det skotske parlamentet og må underretta parlamentet om verksemda si. I tillegg til parlamentet samarbeider Bòrd na Gàidhlig med andre gæliske språkorganisasjonar og innbyggjarane i Skottland.

## Arbeid

I april 2010 godkjende dei skotske ministrane ein handlingsplan for å auka talet på språkbrukarar i Skottland. Planen har fått namnet *Ginealach Ùr na Gàidhlig* og tek særleg sikte på å undervisa førskuleborn og å gje støtte til foreldra deira. I tillegg tek planen sikte på å få fleire vaksne til å vilja læra seg skotsk-gælisk, samt å skaffa fleire lærarar som kan undervisa i språket. 

I 2012 fekk *Bòrd na Gàidhlig* sponsa ein ny priskategori under dei skotske utdanningsprisane (*Scottish Education Awards*), som har blitt utdelt årleg sidan 2001. I 2012 kunne ein for fyrste gong få utdanningsprisen i ein kategori for *skotsk-gælisk språk og kultur i læringsprosessen*.

## Andre keltiske språkorganisasjonar

* Bretonsk: Ofis Publik ar Brezhoneg
* Irsk: Foras na Gaeilge
* Kornisk: Keskowethyans an Taves Kernewek
* Manx: Coonceil ny Gaelgey
* Walisisk: Bwrdd yr Iaith Gymraeg

## Kjelder

* Om Bòrd na Gàidhlig på den offisielle nettsida deira. 

## Fotnotar

## Bakgrunnsstoff

* Den skotske regjeringa om Bòrd na Gàidhlig, 22.02.11
Maduresisk

**Maduresisk** er språket til maduresarane på øya Madura og aust på øya Java i Indonesia; språket vert også tala på dei små øygruppene Kangean-øyane og Sapudi-øyane, så vel som av migrantar til andre delar av Indonesia. Desse omfattar Pasuruan, Surabaja, Malang til Banyuwangi, Masalembu-øyane, til og med av nokre på Kalimantan. Kangean-språket kan vere eit eige språk, men kan og klassifiserast som ein dialekt av maduresisk. Maduresisk er eit austronesisk språk.

Tradisjonelt har maduresisk vore skrive med javanesiske språkteikn, men i dag er det vanlegast å bruke det latinske alfabetet. Talemålet vert brukt av kringom 12-14 millionar menneske. Talet på brukarar er svakt minkande.

## Kjelder

**Denne artikkelen bygger på «[[:en:Madurese language|Madurese language]]» frå ,  den 2. juni 2012.*
Fargesirkelen

**Fargesirkelen** er eit skjema over fargestoffa. I fleire hundre år har ein prøvd å finne eit system der ein kunne nytte fargane på best mogleg måte. Det er fleire oversikter over fargane, m.a.:
* Ittens fargesirkel
* NCS-fargelekam
* NCS-fargesirkel
* NCS-fargetrekant

NCS (Natural Colour System) er eit standardisert kommunikasjonsystem for fargar, også kalla *det naturlege fargesystemet*. 

## Fargane
### Primærfargar
Primærfargane eller grunnfargane er gult, raudt og blått. Desse kan ein ikkje blande seg fram til. 

### Sekundærfargar
Sekundærfargane er fargane ein får når ein blandar to av primærfargane. Dette er dei tre fargane grøn, lilla og oransje. Ein får grøn av å blande gult og blått, lilla av å blande raudt og blått, medan ein får oransje av å blande raudt og gult.  

### Tertiærfargar
Tertiærfargane er dei fem fargane raudoransje, raudfiolett, blåfiolett, blågrøn og gulgrøn.

## Fargekontrastar
Kontrast har ein når ein tydleg kan skilje fargane frå kvarandre. 
### Mengdekontrast
Mengdekontrast eller kvantitetskontrast er storleiksforholdet mellom to eller fleire fargeflatar. Fargeforskaren Johannes Itten sette opp eit skjema uttrykt med tal for fargeforholdet til primær- og sekundær-fargane. Brukar ein til dømes ein rein gulfarge og ein rein fiolettfarge, må ein ha 3 delar grønt og 9 delar fiolett for at ikkje ein av fargane skal stikke seg ut. Her er skjemaet:

### Kald-varm-kontrast
Den største kald-varm-kontrasten ein kan få er mellom raudoransje og blågrønt. Me får ein kald-varm-kontrast når varme og kalde fargar blir sette opp mot kvarandre. Kalde fargar er t.d.: blå, grøn og lilla. Varme fargar er t.d.: oransje, gul og raud. 

## Kjelder
* *Teikning Form Farge* av Britt Ring Amundsen.
Make It Better

**«Make It Better»** var eit av bidraga i Melodi Grand Prix 2012, framført på engelsk av Tommy Fredvang. 

## Melodi Grand Prix 2012
I den andre delfinalen i Melodi Grand Prix 2012 enda han på andreplass og gjekk vidare til finalen. Han tok seg ikkje vidare til gullfinalen og fekk dimed ikkje representere Noreg i Eurovision Song Contest 2012. 

## Bakgrunnsstoff
* NRK, 21.12.11: Tommy Fredvang
Surabaja

**Surabaya** er den nest største byen i Indonesia og provinshovudstad for Aust-Java. Surabaya ligg på nordaustkysten av Java ved munningen av elva Mas. I sjølve byen bur meir enn 2,7 millionar menneske, i byområdet over 5,6 millionar.

Surabaya er den viktigaste hamnebyen og det kommersielle senteret på austdelen av Java. I hamnebyen er det store skipsverft, og talrike skular som utdannar folk til nautiske yrke. Hovudbasen til den indonesiske marinen ligg i Surabaya. Største eksportprodukta som vert skipa ut er sukker, tobakk og kaffi.

Javanesarar dominerer bybiletet i Surabaya, men her finst store grupper av maduresarar, tionghoa-kinesarar og arabarar. Sidan tidleg på det 20. hundreåret har det vore eit jødisk samfunn i Surabaya, dette samfunnet driv den einaste synagoga i Indonesia.

## Bakgrunnsstoff

*
Pamekasan

**Pamekasan** er eit fylke (kabupaten) på øya Madura i Indonesia. Fylket har eit flatemål på 732,8 km² og hadde 795&nbsp;526 innbyggarar i 2010. Pamekasan ligg om lag 120 km aust for Surabaja.

## Kjelde

**Denne artikkelen bygger på «[[:en:Pamekasan Regency|Pamekasan Regency]]» frå ,  den 2. juni 2012.*
Seramhavet

**Seramhavet** er eit havområde i Indonesia. Seramhavet omfattar farvatna mellom øyane Aru, Seram, Buru, Obi og Ny-Guinea. Havområdet grensar mot Arafurahavet i aust, Bandahavet i sør og vest, og Molukkhavet og Halmaherahavet i nord.

Seramhavet er eit randhav til Stillehavet og dekker om lag 12&nbsp;000 km² mellom Buru og Seram. Til liks med dei fleste andre indonesesiske innhava er grunnen i Seramhavet ujamn og bergrik, og svært tektonisk svært aktiv. På det djupaste er det 5&nbsp;318 meter.

## Kjelder

**Denne artikkelen bygger på «[[:nb:Seramhavet|Seramhavet]]» frå ,  den 2. juni 2012.*
Aust-Java

**Aust-Java** (indonesisk *Jawa Timur*) er den austlegaste provinsen på øya Java i Indonesia. Provinsen omfattar øyane Madura og Bawean. Hovudstad er Surabaja, den nest største byen i Indonesia. 

Provinsen Aust-Java har eit flatemål på 48 033 km², og hadde 41 144 067 ibuarar i 2022. Dei fleste ibuarane er javanesarar, elles er det store minoritetar av maduresarar, kinesarar, indarar og arabarar. Språket er indonesisk og javanesisk, men bortimot 15 millionar menneske, dei fleste på Madura og aust i provinsen, talar maduresisk.

Provinsen omfattar ni storbyar (kota) og 29 fylke (kabupaten).

## Kjelder

**Denne artikkelen bygger på «[[:nb:Aust-Java|Aust-Java]]» frå ,  den 2. juni 2012.*  

## Bakgrunnsstoff

*
Martin Schongauer

**Martin Schongauer**, fødd omkring 1445-1450 i Colmar og død 2. februar 1491 i Breisach am Rhein, var ein tysk målar og gravør. Trykka etter koparstikka hans vart kopiert og spreidd vide i Europa.

Schongauer arbeidde i hovudsak i heimbyen Colmar. Som gravør vidareførte han den såkalla Meister E.S. sin måte å forme koparstikk på. Med åra forbetra han teknikken og kunne lage bilete med eit meir forfina tilhøve mellom tekstur og lys i trykka.

Han hadde god kjennskap til verk av Rogier van der Weyden, og truleg andre nederlandske målar. Sjølv om han var klart påverka av flamsk kunstproduksjon, nytta han sine eigen fantasi til å skape eigenarta bilete. Kringom 1470 måla han *Freistinga av den heilage Antonius*. *Madonna i rosehagen* frå 1473 er det einaste måleriet ein med visse veit er laga av Schongauer.
 
Grafikken hans påverka Albrecht Dürer i stor grad, og elles påverka trykka hans utviklinga av den grafiske teknikken i Tyskland.

## Bakgrunnsstoff

## Kjelder
*Aschehougs kunsthistorie. Bind 4 Kunstleksikon*
Gamkonora

**Gamkonora** er ein stratovulkan på øya Halmahera i Indonesia. Med sine 1&nbsp;560 meter over havet er vulkanen den høgste fjelltoppen på øya. Vulkanen har laga ei rekke med krater langs ein nord-sør-gåande sprekk i jordskorpa. Største utbrotet fann stad i 1673 og vart fylgt av ein tsunami som fløymde over dei nærliggjande landsbyane.

Mellom 1564 og 1989 hadde vulkanen tolv utbrot. Siste utbrotet til Gamkonora hende 10. juli 2007. Meir enn 8&nbsp;000 menneske i nærleiken av vulkanen skal då ha flykta frå heimane sine.

## Kjelder

**Denne artikkelen bygger på «[[:en:Mount Gamkonora|Mount Gamkonora]]» frå ,  den 2. juni 2012.*
Sundaøyane

**Sundaøyene** er ei øygruppe i det malayisk-indonesiske arkipelet i Søraust-Asia. Politisk er dei delt mellom statane Brunei, Aust-Timor, Indonesia og Malaysia. Sundaøyene vert oftast delet i to grupper; dei store Sundaøyane og dei mindre Sundaøyane. Fire av dei fem store Sundaøyane ligg vest for Wallace-linja, berre Sulawesi ligg aust om linja, dessutan har fire av dei fem øyane eit flatemål som er mykje større enn den største av dei mindre Sundaøyane; berre Madura er ei mindre øy. 

* Dei store Sundaøyane er, frå aust mot vest:
** Sulawesi
** Borneo
** Madura
** Java
** Sumatra

* Dei mindre Sundaøyane ligg søraust i det malayis-indonesiske arkipelet, alle saman aust for Wallace-linja. Dei største av desse er (alfabetisk):
** Bali
** Flores
** Lombok
** Sumba
** Sumbawa
** Timor

## Kjelder

* *Denne artikkelen bygger på «[[:en:Sunda Islands|Sunda Islands]]» frå , den 2. juni 2012.*
Aust-Nusa Tenggara

**Aust-Nusa Tenggara** (indonesisk *Nusa Tenggara Timur*) er ein provins i øystaten Indonesia, i den austlegaste delen av dei små Sundaøyane, medrekna Vest-Timor. Provinsen har eit flatemål på 48&nbsp;718 km² og eit folketal på om lag 5,1 millionar. Provinshovudstaden Kupang ligg i Vest-Timor. Aust-Nusa Tenggara er den einaste provinsen i Indonesia der romersk-katolisismen er den dominerande religionen.

Provinsen består av ikring 566 øyar, men er dominert av dei tre hovudøyane; Flores, Sumba og Vest-Timor, den vestlege halvparten av øya Timor. Andre større og mindre øyar er Adonara, Alor, Komodo, Lembata, Menipo, Raijua, Rincah, Roti (den sørlegaste øya i heile Indonesia), Savu, Semau og Solor. Høgste fjellet i provinsen er det 2&nbsp;427 moh høge Mutis i Timor Tengah Selatan-distriktet.

## Kjelder

**Denne artikkelen bygger på «[[:en:East Nusa Tenggara|East Nusa Tenggara]]» frå ,  den 2. juni 2012.*  

## Bakgrunnsstoff

*
Ulsterskotsk

**Ulsterskotsk** (*Ulstèr-Scotch* på ulsterskotsk), også kjend som *Ullans*, er ei samlenemning på dialektane av låglandsskotsk som blir snakka i Ulster, nord på øya Irland. Nokre definerer det også som ulsterskotsk når ein snakkar engelsk med nordirsk aksent. Ein reknar med at mellom 35.000 og 100.000 menneske har ulsterskotske dialektar som morsmål.

## Historie

Ulsterskotsk oppstod på 1600-talet, då store mengder skotske nybyggjarar kom til Ulster. Dei snakka låglandsskotsk, og i den fyrste tida var skriftspråket svært likt det ein brukte i Skottland. Dei ulsterskotske dialektane oppstod gjennom språkkontakt med Ulster-dialektar av irsk og engelsk. 

Opp igjennom århundra fekk ein så stadig meir litteratur med eit eige, ulsterskotsk preg. Sidan 1990-talet har ein laga ny ortografi til ulsterskotsk for å skilja det frå låglandsskotsk og engelsk. Språklaget *Ulster-Scots Language Society* vart skipa i 1992, noko som vart forløparen til språkorganisasjonen Tha Boord o Ulstèr-Scotch, som aktivt freistar å skapa meir merksemd rundt språket. Ved University of Ulster vart det oppretta eit institutt for ulsterskotsk i 2001. Ei gruppe i Belfast har også starta på ei bibelomsetjing til ulsterskotsk. Så langt har dei fullført Lukasevangeliet, som kom ut i 2009.

Språket er i dag viktig for protestantane og unionistane i Nord-Irland og republikken Irland. Det har oppnådd status som regionalt minoritetsspråk i Storbritannia.

## Kjelder

**Denne artikkelen byggjer på «[[:en:Ulster Scots dialects|Ulster Scots dialects]]» frå , den 2. juni 2012.*
Eurovision Song Contest Baku 2012

***Eurovision Song Contest Baku 2012*** er det offisielle albumet med songane frå Eurovision Song Contest 2012. Albumet inneheld alle dei 42 songane frå både semifinalane og finalen som var med i tevlinga.  

## Sporliste

## Listeplasseringar

## Fotnotar

## Bakgrunnsstoff
* [CDON: Eurovision Song Contest Baku 2012](http://cdon.no/musikk/various_artists/eurovision_song_contest_-_baku_2012_(2cd)-19230014)
* Eurovisionshop: Official 2-CD ESC 2012
Leirraset på Hokstad

**Leirraset på Hokstad** var eit større leirras som gjekk om kvelden 23. april 1870. Rasstaden ligg ved Hokstad på Ytterøya i Nord-Trøndelag. Det var fleire bustadhus som raste ut. Desse var i hovudsak bygd i samband med drifta av kopar- og kisgruver på 1700- og 1800-talet. Ulykka råka 2 familiar med i alt 7 omkomne derav 5 barn.

Dei omkomne var: Iochebed Ann Blewett, 2 mnd, Samuel Joseph Blewett, 3 år, Carstinus Brænne, 7 år, Mary Blewett, 9 år, Carl Oskar Brænne, 12 år, Lars Olsen Brænne, 42 år og Mariane E. Brænne, 46 år.

## Sjå òg
* Liste over ras i Noreg
Ytterøy kommune

**Ytterøy kommune** er ein tidlegare kommune i Nord-Trøndelag. Kommunen vart slått saman med Levanger kommune 1. januar 1964.
Kommunen omfatta ved samanslåinga Ytterøya.

Fram til 1917 heitte kommunen *Ytterøen*.

I det tidlegare kommunehuset frå 1950-talet er i dag Ytterøy skole.

## Kommunehistorikk
Ytterøy var eige formannskapsdistrikt frå 1837 og omfatta på dette tidspunktet også Mosvik og Verran.

1. januar 1867 vart kommunen delt i to og Mosvik og Verran skild ut som eigen kommune. Ytterøy hadde 1&nbsp;499 innbyggjarar etter delinga.

Ytterøy var sjølvstendig kommune fram til han vart slått saman med Levanger 1. januar 1964. Då hadde innbyggjartalet falle til 722.

## Tidlegare ordførarar
* 1956-1963	Henrik Sandstad
* 1938-1955	Ingmar Nøst
* 1938	 Johs. Stavrum
* 1932-1937	Sofus Vigen
* 1930-1931	John Vigen
* 1923-1929	Sofus Vigen
* 1903-1922	A. Faanes
* 1895-1902	Peder Sandstad
* 1885-1894	Anders Møen
* 1882-1884	Peder Sandstad
* 1876-1881	John Guldahl
* 1867-1875	Martinus Barstad

## Referansar

## Bakgrunnsstoff
* Arkivmaterile
Ytterøy skole

**Ytterøy skole** er ein skole på Ytterøya i Levanger kommune. Skolen er ein 1–10-skole. Ytterøy skole har eit stort friområde med ballvegg, ballbinge, husker og sklier.

Det er ni lærarar tilsett ved skolen. Skolen har to bygg, småtrinnet held til i det gamle kommunehuset til tidlegare Ytterøy kommune frå 1950-talet, medan mellom- og ungdomstrinnet held til i eit bygg frå 1974.

## Bakgrunnsstoff
* Levanger kommune om Ytterøy skole
Black Night

«**Black Night**» er ein song av det engelske hardrockbandet Deep Purple, først gjeven ut som singel i juni 1970. Seinare vart songen gjeven ut som bonusspor på 25-årsjubileumsutgåva av albumet *[[Deep Purple In Rock|In Rock]]*. Songen vart ein hit og nådde andreplassen i Storbritannia, den høgaste plasseringa bandet nokon gong klarte i heimlandet. Det var òg den første singelen deira som vart skriven av bandet. 

## Skriveprosess og innspeling
Då *[[Deep Purple In Rock|In Rock]]* var ferdig bad EMI om ein singel som dei kunne marknadsføre albumet med. Sjølv om Roger Glover hevdar at Ricky Nelson sit rockearrangement av George Gershwin-klassikaren «Summertime» frå 1962 var grunnlaget for «Black Night», har han òg likskap med Blues Magoos sin psykedeliske hitsong «(We Ain't Got) Nothin' Yet» frå 1966. I BBC-dokumentaren *«Heavy Metal Britannia»* støttar organisten Jon Lord Glover på dette og sa at «Black Night vart stolen frå basslinja i Ricky Nelsons Summertime» som så spelte basslinja på klaveret sitt.

## Konsertversjonar
«Black Night» hamna raskt på setlista til bandet, hovudsakleg som første ekstranummer. Songen vart ikkje spelt i sin heilskap etter at Ian Gillan og Roger Glover forlet bandet i 1973, men delar av han vart ofte spelt av Ritchie Blackmore som ein del av improvisasjonane hans. Under gjenforeininga av Deep Purple i 1984 kom «Black Night» attende til setlista. Det finst mange konsertopptak av songen på forskjellige konsertalbum. 

## Medverkande
*Ian Gillan - vokal
*Ritchie Blackmore - gitar
*Roger Glover - bass
*Jon Lord - orgel
*Ian Paice - trommer

## Andre versjonar
*I 1982 spelte post-punkgruppa The Fall songen som ein del av medley med sin eigen song «Cash 'n' Carry", som finst på 2002-utgåva av *[[Fall in a Hole]]*. 
*Metallica spelte introen under ekstranummera til konsertane sine i 1989.
*Bruce Dickinson - B-sida til singelen: «Dive, Dive, Dive», spelt inn i 1990. 
*I 1991 spelte Vic Reeves inn songen for *[[I Will Cure You]]*. 
*Bad Manners gjorde ein ska-versjon av songen på albumet *[[Heavy Petting]]* i 1997.
*CJ Crew spelte inn songen for samleplateserien *[[Dancemania]]*. 
*Ein versjon finst på konsert-DVDen, *[[Castles and Dreams]]* av Blackmore's Night frå 2005.
*Pat Travers har spelt inn ein versjon av albumet *P.T. Power Trio 2* i 2006. 
*Songen vart spelt av det amerikanske death metal-bandet Deicide på albumet *[[The Stench of Redemption]]*, men med omskriven tekst. 
*I 2007 spelte det finske power metal-bandet Twilight Guardians songen for det fjerde og siste albumet deira, *[[Ghost Reborn]]*, som eit bonusspor for den japanske versjonen av plata. 

## Kjelder

**Denne artikkelen bygger på «[[:en:Black Night|Black Night]]» frå ,  den 3. juni 2012.* 
*** oppgav desse kjeldene:*
*
Strange Kind of Woman

«**Strange Kind of Woman**» er ein song av det engelske rockebandet Deep Purple som vart gjeven ut som oppfølgjarsingelen til «Black Night» tidleg i 1971.  Songen vart òg ein hit og nådde åttandeplassen på den britiske singellista, og vart sidan gjeven ut på den amerikanske og japanske versjonen av albumet *[[Fireball]]* same året. I Europa vart songen erstatta med «Demon's Eye». 

B-sida til singelen, «I'm Alone», vart sidan gjeven ut på *[[The Deep Purple Singles A's and B's]]* og på 25-årsjubileumsutgåva av *Fireball*.

## Historie
Songen vart opphavleg kalla «Prostitute». Vokalist Ian Gillan introduserte songen på *[[Deep Purple in Concert]]*: «Han handlar om ein ven av oss som hamna i trøbbel med ei særs vond kvinne og det var ei trist soge. Dei gifta seg til slutt. Og nokre dagar seinare, døydde kvinna.» I *Wordography* skildrar Gillan det heile litt annleis: 

Då Deep Purple framførte songen på konsertar spelte Gillan og gitarist Ritchie Blackmore ein gitar-vokal-duell i midten. Denne enda alltid med eit særs langt skrik i høgt toneleie frå Gillan før bandet gjekk attende til den originale songen. Eit døme på dette kan ein høyre på konsertalbumet *[[Made in Japan]]* i 1972. 

Under songen «You Don't Remember, I'll Never Forget», på Yngwie Malmsteen's Rising Force-albumet *[[Trial by Fire av Yngwie Malmsteen|Trial by Fire]]*, gjer Yngwie Malmsteen og Joe Lynn Turner, som erstatta Gillan i Deep Purple på denne tida då dette albumet kom ut, ei hyllest til Gillan og Blackmore ved å nytte ein liknande gitar-vokal-duell i songen etter gitarsoloen. 

### Andre versjonar
Songen vart spelt inn av det serbiske hardrockbandet Cactus Jack på albumet deira *[[Deep Purple Tribute av Cactus Jack|Deep Purple Tribute]]*. Songen er òg spelt av psychobillybandet The Lucky Devils på det første albumet deira, *Time passes by* i 2000.

## Medverkande
* Ian Gillan - vokal
* Ritchie Blackmore - gitar
* Roger Glover - bass
* Jon Lord - orgel
* Ian Paice - trommer

## Kjelder

**Denne artikkelen bygger på «[[:en:Strange Kind of Woman|Strange Kind of Woman]]» frå ,  den 3. juni 2012.* 
*** oppgav desse kjeldene:*
Efesos

**Efesos** var ein oldtidsby på vestkysten av Vesleasia. Han spela ei stor rolle både som handelsstad og som senter for religiøse festar.

Efesos var bygd nær munningen av elva Kaystros, ved foten av og i skråningane på fleire åsar. Byen låg såleis ved den viktigaste handelsruta mellom Roma og Orienten, som gjekk langs elva Kaystros. Frå byen var det vegsamband både nordover og sørover, noko som gjorde Efesos til eit vesleasiatisk knutepunkt mellom dei andre større byane i den dåverande greske provinsen Lydia.

Efesos vart truleg grunnlagt i det 11. hundreåret før Kristi fødsel. Frå 600-talet f.Kr. var byen ein gresk koloni. Kong Kroisos (Krøsus) rådde over staden midt på 500-talet f.Kr. og sette i gang bygginga av Artemistempelet, som stod ferdig på 400-talet f.Kr. Dette byggverket hadde ein sentral plass i dyrkinga av gudinna Artemis. Artemistempelet vart øydelagt av inntrengar to gongar, men begge gongane bygt oppatt. Til sist vart det rive og marmoren nytta til eit kyrkjebygg.

I tillegg til Artemistempelet var byen berømt for sitt bibliotek og teater. Amfiteatret var det største i den antikke verda, med plass til 25&nbsp;000 tilskodarar. Også kampar mellom menneske og ville dyr vart arrangert her. I dag er ruinane av amfiteatret og biblioteket eit mykje besøkt turistmål.

Byen Efesos gjekk til grunne på 500-talet. Det vert forklart med at elva Kaystros la att store mengder slam i hamna, som til sist gjorde ho ubrukeleg.

## Kjelder

* *Denne artikkelen bygger på «[[:nb:Efesos|Efesos]]» frå , den 3. juni 2012.*
Mali Furunes

**Mali Furunes** () var ein norsk skodespelar og dansar. I 1913 vart ho med Det Norske Teatret på turne. Etter det heldt ho fram som skodespelar der. Furunes var særleg oppteken av folkedans. Klara Semb og Hulda Garborg støtta henne i det arbeidet. Frå 1914 heldt ho kurs i folkedans for Noregs Ungdomslag. Ho reiste mykje rund i landet, særleg Nord-Noreg, om folkedansinstruktør.

I 1928 kom ho til Romsdalsmuseet. Der starta ho første barneleikarringen i Noreg. Vinterstida reiste ho som danseinstruktør. Det heldt ho fram med heilt til krigen. Etter krigen arbeidde ho mykje med gamle folkedrakter i Romsdal, og ho laga Bolsøybunaden, som var ferdig i 1947.

Ho fekk Kongens fortenestmedalje i 1951. Ho døydde i Oslo.

I 1978 vart det avduka ei minneplate av henne på Romsdalsmuseet. Mali Furunes veg i Molde har fått namn etter henne.

## Kjelder
* Aud Farstad: Med rak rygg og lette steg i *100 år 100 navn. Personer som har preget Nordvestlandet*. Sunnmørsposten Forlag 2000
* Profilar i norsk folkedans
* Norsk Flid
Songen Fireball

«**Fireball**» er opningssongen på albumet med same namn av det engelske rockebandet Deep Purple. Det var den andre singelen til Deep Purple i 1971. 

Songen byrjar med ein suselyd (som er lyden av luftavkjølinga i studioet som stoppar opp) før trommene byrjar i andre takt i eit tempo på 240 bpm. 

«Fireball» er ein av få Deep Purple-songar frå denne tida utan gitarsolo. I staden har han ein bassgitarsolo i fiss-moll som så modulerer inn i ein orgelsolo i h-moll. Songen vert tona ut i slutten. 

«Fireball» (take 1 - instrumental) er eit bonusspor på den nymastra utgåva av *[[Fireball]]* og denne har ein gitarsolo i slutten, ved 3:30, etter at den originale versjonen har tona ut. 

Det er ein av få Deep Purple-songar der Ian Paice nyttar doble basstrommer. Når songen vart spelt på konsertar, tok ein scenearbeidar inn ei ekstra basstromme for songen, og fjerna han etter songen var over. 

## Medverkande
*Ian Gillan - vokal, tamburin
*Ritchie Blackmore - gitar
*Roger Glover - bass
*Jon Lord - Orgel
*Ian Paice - trommer

## Kjelder

**Denne artikkelen bygger på «[[:en:Fireball (song)|Fireball (song)]]» frå ,  den 3. juni 2012.* 
*** oppgav desse kjeldene:*
Highway Star

«**Highway Star**» er ein song frå albumet *[[Machine Head]]* frå 1972 av det engelske rockebandet Deep Purple. Songen har ein lang klassisk-inspirert gitar- og orgelsolo. Ritchie Blackmore hevdar at han ønskte at songen skulle ha ein «Bach sound.»

## Historie
Songen kom til på turnébussen på veg til Portsmouth i 1971 då ein journalist spurte bandet om korleis dei skreiv songar. For å vise dette tok gitarist Ritchie Blackmore ein akustisk gitar og byrja å spele eit riff som bestod av ein enkel «G» om att og om att, medan vokalist Ian Gillan improviserte teksten over. Songen vart utbetra og framført same kveld. Songen kom første gong ut på albumet ''Machine Head'' i 1972. Songen er framleis ein av dei faste songane på konsertane deira og var opningssongen i mange år. I dag vert songen stort sett spelt som ekstranummer. 

Albumet *[[Made In Japan]]* har ein konsertversjona v songen og to andre konsertopptak finst på Deep Purple-Extended Versions Live Compilation. 

## Struktur
Songen opnar med ein 35 sekund lang bass- og gitarintroduksjon, før bandet går inn i opningsriffet, og det første verset (0:55). Etter dei første to versa starta Jon Lord orgelsoloen sin (2:14). Orgelsoloen varer kring eitt minutt, før Ian Gillan syng det tredje verset av songen (3:24). Etter tredjeverset starta gitarsoloen (4:04), og varer like under eitt minutt og tjue sekund. Det fjerde og siste verset, som er ei gjentaking av det første verset, og songen endar etter kring 6:10. 

Gitarsoloen i songen vart av lesarane av *[[Guitar World]]* kåra til den 15. beste gjennom tidene. 

## Andre versjonar
På grunn av det raske tempoet har «Highway Star» vorte spelt inn av mange band innan speed metal-sjangeren. Av artistar og band som har spelt songen finn ein , Night Ranger, Faith No More, X-Cops, , Metal Church, Cactus Jack, Alter Bridge, Les Fradkin, Type O Negative, Dream Theater, Bugotak, Do As Infinity, Chickenfoot, Buckcherry, Puhdys og Stryper.

## I popkulturen
Songen er nytta i videospela *[[Rock Band]]* (2007), *[[Rock Revolution]]* (2008), Elite Beat Agents (2006), *[[Rock n' Roll Racing]]* (1993), *[[Guitar Freaks]]*, *[[Grand Theft Auto IV]]*, samt filmane *[[filmen Dazed and Confused|Dazed and Confused]]* og *[[The Stöned Age]]*, samt komiserien *[[That '70s Show]]*.

## Kjelder

**Denne artikkelen bygger på «[[:en:Highway Star|Highway Star]]» frå ,  den 3. juni 2012.* 
*** oppgav desse kjeldene:*
Sjangermåleri

**Sjangermåleri**, òg kalla **sjangerbilete**,  **sjangerscene** eller **sjangerkunst** (fransk  *peinture de genre* om sjangermåleri, eller  *scène de genre* reint generelt), er ei kunsthistorisk nemning på ein kategori av målarstykke eller teikningar som er kjenneteikna av at motivet er henta frå vanlege folks liv i kvardag og fest. Omgrepet *sjangerbilete* vert soleis ikkje nytta generelt om ulike typar bilete som kan plasserast innanfor ulike sjangrar etter ulike karakteristikkar, men berre om den typen bilete som har ei folkelivsskildring som motiv. I kunstsoga står sjangermåleriet opphavleg som ein motsetnad til *historiemåleriet*, som har storhendingar i eit lands offisielle soge som motiv, og vart til å byrje med sett på som ein mindreverdig sjanger i høve til historiemåleriet.

Som omgrep med vår tids meiningsinnhald vart sjangerbiletet definert av franskmannen Denis Diderot, og høyrer i det store og heile til på 1800-talet. Men sjølv om omgrepet er etter måten nytt, er folkelivsskildringar i biletkunsten ikkje avgrensa tidsmessig til nyare tid, for det finst fleire døme på slike skildringar allereie i egyptiske veggmåleri og gresk vasemåling frå gamal tid, veggmåleri i ruinbyen Pompeii og så bortetter. I Italia oppstår det tidleg ein type sjangermåleri i historiemåleriets stil og ofte med ein meir eller mindre openberr kristen bodskap, som til dømes i Giotto di Bondones, Giorgiones og Michelangelo di Caravaggios måleri. Sekstenhundretalets nederlandske folkelivsskildringar i den målariske tradisjonen etter til dømes Jan van Eyck og seinare målarar, som gjev detaljerte framstillingar i ofte små format av kvardagens mange ulike gjeremål, er òg å rekne som sjangermåleri.

## Fotnotar
Never Before

«**Never Before**» er ein song av det britiske rockebandet Deep Purple, som kom ut i 1972 på albumet deira *[[Machine Head]]*. Han vart òg gitt ut som singel og nådde 35. plassen i Storbritannia.

Det vart laga ein promovideo til songen i 1972. Singelversjonen av songen er ei redigering av albumversjonen og varer 3:30.

## Konsertversjonar
«Never Before» har sjeldan vorte framført live. Det einaste liveopptaket av låten finst på *[[Deep Purple in Concert]]*, som vart spelt inn samtidig med singelutgivinga, vel ei veke før *Machine Head* vart gitt ut.

Deep Purple framførte «Never Before» på turné i 2004, då dei spelte heile *Machine Head*-albumet.

## Medverkande
*Ian Gillan – vokal
*Ritchie Blackmore – gitar
*Roger Glover – bassgitar
*Jon Lord – klaverinstrument
*Ian Paice – trommer

## Kjelder

**Denne artikkelen bygger på «[[:en:Never Before (song)|Never Before (song)]]» frå ,  den 9. juli 2023.* 
*** oppgav desse kjeldene:* &nbsp;
Nordlandsslekt

**Nordlandsslekt** er eit omgrep som viser til eldre slekter av borgar- eller prestestand i Nordlanda, det vil seie dagens Nordland og Troms, og dessutan Finnmark. Desse slektene høyrde til dei førande samfunnslaga i landsdelen.

## Forklaring av omgrepet
Det finst ingen fastsett måte å avgrense kva slekter som lyt kallast nordlandsslekt. Somme kjenneteikn er at dei er kjende frå hundreåra før 1800-talet, at dei budde på landet og hadde borgarleg levemåte og yrke, at dei inngjekk ekteskap med kvarandre, at dei bar faste slektsnamn, noko som dei færraste av nordlendingar hadde, og at dei veldig ofte hadde røter i utlandet, særleg i Danmark og Hertugdøma.

Fleire nordlandsslekter er til dels inngåande skildra i skriftstykke frå mellom anna 1700- og 1800-talet. Mellom desse er reiseskildringar forfatta av Gustav Peter Blom, svenskane Johan Erik Forsström, Sven Nilsson og J.W. Zetterstedt, tyskaren Leopold von Buch og engelskmennene baronett Arthur de Capell Brooke og Frederick Metcalfe. Desse slektene sin kultur, mellom anna veremåte, selskapsliv og dans, skilte seg frå den til allmugen.

Det heiter seg at alle nordlandsslekter lèt seg føre tilbake til adelsslekta Benkestok. Ikkje alle, men likevel ei lang rekkje nordlandsslekter nedstammar kognatisk frå denne slekta. Av dei velkjende er slekta Ellingsen, der stamfaren Elling Christophersen (1676&ndash;1730) var oldebarnet til Margrethe Benkestok.

Til nordlandsslekter høyrer fleire landskjende menn, mellom andre handelsmann Erasmus B.K. Zahl, statsråd Sofus A.B. Arctander og statsråd Jakob M. Schøning.

## Omgrepets alder
Omgrepet er av eldre dagar. Det er ofte nytta i historisk og genealogisk litteratur på 1900-talet. Somme år etter utgjevinga av Wilhelmine Brandts *Slægten Benkestok* (1904) omtalte S.H. Finne-Grønn denne boka som eit *genealogisk magasin for nordlandsslekter*. Omgrepet kjem elles føre mellom anna i Jakob Schønings *Nordlands-slegten Schøning i 360 aar* (1928), Johan Hvedings *Nordlandsslekten Hveding* (1944), Nils Parelius' *Nordlandsslekten Mentzonis opprinnelse* (1956) og Gerd Fjellstads *Fra adel til bumenn : Nordlandsslekter* (1996).

## Referansar
Warner Bros. Studios, Leavesden

**Warner Bros. Studios, Leavesden** er eit britisk filmstudio i Hertfordshire. Det held til i Rolls Royce' gamle fabrikk på Leavesden Aerodrome, rett utanfor Watford.

Studioet er eit av dei få i landet som kan handtere store produksjonar. Den fyrste filmen som blei spelt inn der var James Bond-filmen *[[GoldenEye]]*. Den vanlege innspelingsstaden til serien, Pinewood Studios, hadde blitt booka til andre prosjekt, og fabrikken blei tømt og bygd om til filmstudio. Prosessen er vist i ekstramaterialet på 2006-utgåva av DVD-versjon av *GoldenEye*. Filmane om Harry Potter har også blitt spelt inn der.

## Studio Tour

31. mars 2012 blei *Warner Bros. Studio Tour London – The Making of Harry Potter* opna. Det var ei stor opning, med mellom anna skodespelarane frå Harry Potter-filmserien; Rupert Grint, Tom Felton, Bonnie Wright, Evanna Lynch, Warwick Davis, David Thewlis, Helen McCrory, George Harris, Nick Moran, Natalia Tena, David Bradley, Alfie Enoch, Harry Melling, David Heyman, David Barron, David Yates, Alfonso Cuaron and Mike Newell. Turen inkluderer sett der innspelinga av filmane har skjedd, rekvisittar og kostyme, m.a.: Storsalen, Humlesnurrs kontor med Gudrik Griffings sverda og valhatten, Diagonalmeningen, Magidepartementet, Griffings opphaldsrom og sovesalen til gutane, Gygrids hytte, Bukknebb, og Sirius sin motorsykkel. 

## Kjelder

**Denne artikkelen bygger på «[[:nb:Leavesden Film Studios|Leavesden Film Studios]]» frå ,  den 5. juni 2012.*  
  

**Denne artikkelen bygger på «[[:en:Warner Bros. Studios, Leavesden|Warner Bros. Studios, Leavesden]]» frå ,  den 5. juni 2012.*
Harry Potter og fangen fra Azkaban

**Harry Potter og Fangen fra Azkaban** er ein roman av J.K. Rowling som kom ut i 1999. Det er den tredje boka i serien om trollmannen Harry Potter. Den norske omsetjinga (av Torstein Bugge Høverstad) kom året etter den engelske utgjevinga.

## Utgjeving og tilbakemeldingar
### Kritikk
Boka fekk for det meste god kritikk. 

Anthony Holden var veldig negativ om boka. Han var ein av dommerane i *[[Whitbread Award]]*, og var mot at *Fangen av Azkaban* skulle få prisen. Holden kalla boka kjedeleg og dårleg skriven. Han meinte òg at karakterane var veldig flate og handlinga forutseieleg.

### Sal
Berre to dagar etter at *Fangen fra Azkaban* kom ut, hadde boka selt meir enn 68 000 eksemplar i Storbritannia. 

## Utgåver
*Harry Potter og fangen fra Azkaban* blei gjeven ut i innbunden form i Storbritannia 8.juli 1999 og i USA 8. september same år. Den britiske pocket-utgåva blei gjeven ut 1. april 2000, medan den amerikanske pocket-utgåva kom ut 2. oktober 2001.
Bloomsbury gav i tillegg ut ei vaksenutgåve av boka med eigen omslagsdesign. Ho kom ut i paperback på den 10 juli 2004 og  innbunden i oktober 2004. Ei innbunden spesialutgåve, med ei grøn ramme og signatur på, kom ut 8. juli 1999.

## Filmatisering
:For eigen artikkel, sjå Filmen Harry Potter og fangen fra Azkaban.
Filmatiseringa av *Harry Potter og fangen fra Azkaban* kom ut i 2004 og blei regissert av Alfonso Cuarón etter eit manus av Steve Kloves. Filmen tente totalt 795 600 000 US-dollar på verdsbasis, noko som gjorde han til den nest mest innbringande filmen i 2004, etter *Shrek 2*.
Porto dos Milagres

***Porto dos Milagres*** er ein brasiliansk telenovela (såpeopera) skapt av Aguinaldo Silva. Serien vart produsert av fjernsynsnettverket Rede Globo, og kvar episode varer i om lag 60 minutt. Første sending fann stad 5. februar 2001. 

## Liste over skodespelarar
*Marcos Palmeira - Guma (Gumercindo Vieira)
*Flávia Alessandra - Lívia Proença de Assunção
*Cássia Kis - Adma Guerrero
*Antônio Fagundes - Félix Guerrero / Bartolomeu Guerrero
*Luiza Tomé - Rosa Palmeirão
*Leonardo Brício - Alexandre Guerrero
*Camila Pitanga - Esmeralda
*Arlete Salles - Augusta Eugênia Proença de Assunção
*Zezé Polessa - Amapola Ferraço
*Eduardo Galvão - Otacílio Ferraço
*José de Abreu - Eriberto
*Joana Fomm - Rita
*Júlia Lemmertz - Genésia
*Fúlvio Stefanini - Osvaldo

## Bakgrunnsstoff
*Offisiell side  (Portugisisk)
Space Truckin'

«**Space Truckin**» er ein song av det engelske hardrockbandet Deep Purple. Det er den sjuande og siste songen på *[[Machine Head]]* frå 1972. Teksten omhandlar romreiser og syner dugleiken til Ian Gillan som vokalist og den kraftfulle trommestilen til Ian Paice. I følgje Ritchie Blackmore er hovudriffet basert på Batman Theme.

## Konsertutgåver
Då songen vart først spelt på konsertar, nytta bandet ein instrumental som opphavleg hadde vore ein del av songen «Mandrake Root» frå det første albumet deira, men gradvis utvikla han seg slik at Jon Lord på hammondorgel og Ritchie Blackmore på gitar fekk vise seg fram på instrumenta sine. Dette gjorde at songen vanlegvis vart opp i over 20 minuttar lang, og vart alltid framført som den siste songen i hovudsettet. Eit godt døme på dette arrangementet finn ein på konsertalbumet *[[Made in Japan]]* der Blackmore òg spelar delar av «cello»-soloen på «Fools» frå *[[Fireball]]*.

Jon Lord spelte soloen gjennom ein ringmodulator eller spelte noko av soloen på ein ARP-synthesizer. Samstundes delte Ritchie Blackmore vanlegvis gitarsoloen i to, ein roleg del utan trommer, og ein del med heile bandet. Under den andre delen knuste Blackmore ofte gitaren sin, spelte på han med foten eller kasta han opp i lufta. På ein konsert i California Jam festival i 1974, kasta han gitaren over scenekanten, knuste ein annan mot eit fjernsynskamera og sette forsterkaren i brann, som så eksploderte. 

Då Deep Purple vart gjenforeint i 1984, vart dette utvida arrangement omarbeidd og seinare inneheldt utdrag frå andre songar. 

Introen til songen vart nytta i ein episode av fjernsynsserien *[[WKRP in Cincinnati]]*. Songen finst som ein nedlastbar spor for videospelet *[[Rock Band]]*.

Songen vart òg nytta i filmen *[[Lords of Dogtown]]*.

På den nymastra versjonen av albumet *[[Live in London av Deep Purple|Live in London]]* frå 1982 er det ein 31 minuttar lang versjon av songen. Denne inneheld mykje improvisasjon frå bandet og ein del av han inneheld hovudriffet frå «Child in Time».

## Andre versjonar
* Dream Theater spelte denne og heile *[[Made in Japan]]*-albumet. 
* Arjen Anthony Lucassen sitt Star One spelte songen på konsertar i 2002. 
* Det amerikanske thrash metal-bandet Overkill spelte songen på albumet *[[Coverkill]]* i 1999.
* Det serbiske hardrockbandet Cactus Jack spelte songen i 2003 for eit hyllestalbum for Deep Purple. 
* Det amerikanske industrial metal-bandet Ministry har ein versjon av songen på albumet deira *[[Cover Up av Ministry|Cover Up]]*.
* Tesla sin versjon av songen finst på albumet *[[Real to Reel]]*.
* Det amerikanske thrash metal-bandet Vengeance Rising spelte songen på albumet deira *Once Dead* i 1990.
* William Shatner spelte songen på albumet hans *[[Seeking Major Tom]]*.

## Kjelder

**Denne artikkelen bygger på «[[:en:Space Truckin&#39;|Space Truckin&#39;]]» frå ,  den 3. juni 2012.* 
*** oppgav desse kjeldene:*
Lazy

«**Lazy**» er ein song av det engelske hardrockbandet Deep Purple frå albumet *[[Machine Head]]* som kom ut i 1972. Ein konsertversjon av songen finst på albumet *[[Made in Japan]]*, som kom ut seinare på året. 

Songen startar som ein instrumental der Jon Lord spelar forvrengd hammondorgel, etterfølgd av hovudriffet og solobytte mellom han og gitarist Ritchie Blackmore. Vokalist Ian Gillan kjem inn med vokalen seinare i songen. Han nyttar òg munnspel både på studio- og konsertversjonen. Songen er over sju minuttar lang og den lengste songen på albumet. Konsertversjonar av songen strekkjer seg ofte over ti minuttar. 

På konsertversjonen på *[[Made in Japan]]* nyttar Blackmore eit tema frå Hugo Alfvén sin «Swedish Rhapsody #1» i soloen sin. Blackmore nytta stundom hovudriffet frå «Lazy» i konsertutgåver av songen «Man on the Silver Mountain» av Rainbow. Gillan definerte songen som rhythm and blues.

Seinare konsertutgåver av songen etter gjenforeininga til bandet i 1984 var som regel mykje kortare, der dei kutta ut introen og eit av versa. Nyare utgåver med Steve Morse har gått attende til det originale arrangementet. 

Lesarane av Guitar World stemde «Lazy» til den 74. beste gitarsoloen gjennom tidene. 

## Medverkande
*Ian Gillan - vokal, munnspel
*Ritchie Blackmore - gitar
*Roger Glover - bass
*Jon Lord - orgel
*Ian Paice - trommer

## Kjelder

**Denne artikkelen bygger på «[[:en:Lazy (Deep Purple song)|Lazy (Deep Purple song)]]» frå ,  den 3. juni 2012.*